AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartis

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2017 m. rugpjūčio 30 d. gavo Molėtų krašto žmonių su negalia sąjungos ir Sutrikusio intelekto žmonių globos bendrijos „Molėtų Viltis“ prašymus perduoti pagal panaudą 2 patalpas, esančias adresu: Molėtų r. sav., Molėtų m., Vilniaus g. 48. Prašomos perduoti patalpos šiuo metu nenaudojamos.

VšĮ Molėtų r. pirminės sveikatos priežiūros centras 2017 m. rugsėjo 7 d. raštu Nr. S-425 „Dėl patalpų panaudos“ prašo 10 metų perduoti patalpas socialinių paslaugų centro pastate, esančiame adresu: Molėtų r. sav., Balninkų sen., Balninkų mstl., Alaušų g. 29A. Įstaiga nurodė, kad patalpos reikalingos Balninkų bendrosios praktikos gydytojo kabineto veiklai vykdyti. Patalpos šiuo metu nenaudojamos.

Visuomeninė organizacija Mindūnų bendruomenės centras 2017 m. birželio 21 d. raštu prašo panaudos pagrindais perduoti pagalbinį pastatą, esantį Molėtų r. sav., Mindūnų sen., Mindūnų k., Muziejaus g. 7. Pastatas bus naudojamas projekto „Bendradarbiavimas vykdant regioninių produktų rinkodarą ir kuriant maisto grandinę „nuo lauko iki stalo“ pagal Molėtų VVG teritorijos vietos plėtros strategiją 2014-2020 m. įgyvendinimui.

Visi subjektai raštu įsipareigoja atlikti perduoto turto einamąjį ir kapitalinį remontus. Raštai pridedami.

Prašomą perduoti savivaldybės nekilnojamąjį turtą šiuo metu valdo Molėtų rajono savivaldybės administracija, todėl Administracijos direktoriaus 2017 m. rugsėjo 19 d. įsakymu Nr. B6-759 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms įgyvendinti“ turtas pripažintas nereikalingu funkcijoms vykdyti ir siūloma jį perduoti pagal panaudos sutartis.

Parengto sprendimo projekto tikslas – perduoti 10 metų savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą pagal turto panaudos sutartis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 12, 13, 14, 16, 18 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1, 2, 4 punktai, 3, 4 dalys;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (2017 m. liepos 27 d. sprendimo Nr. B1-135 redakcija), 4.2, 4.3, 4.4, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas įstatuose nurodytoms veikloms, projektams įgyvendinti.

Neigiamų pasekmių nenumatoma.

**4. Priemonės sprendimui įgyvendinti**

Bus parengtos ir pasirašytos turto panaudos sutartys bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.